আই চি চি ১৯ বছৰ অনুৰ্ধ বিশ্বকাপৰ ফাইনেলত অশোভনীয় আচৰণ কৰা ভাৰতৰ দুজন খেলুৱৈ আকাশ সিং আৰু ৰবি বিশ্নোইৰ লগতে তিনিজন বাংলাদেশী খেলুৱৈক আই চি চিয়ে খেলৰ আচৰণ বিধি উলংঘা কৰাৰ বাবে দোষী সাব্যস্ত কৰে।
ভাৰতৰ বেগী বলাৰ আকাশ সিং আৰু স্পীনাৰ ৰবি বিশ্নোইৰ লগতে নিষেধাজ্ঞাৰ সন্মুখিন হোৱা বাংলাদেশী ক্ৰিকেটাৰ তিনিগৰাকী হ'ল ক্ৰমে-নৌহিদ ৰিদয়, শমীম হুছেইন আৰু ৰকিবুল হসান।
আই চি চিয়ে খেল পথাৰত আচৰণ বিধি উলংঘন কৰাৰ বাবে এই পাঁচগৰাকী খেলুৱৈক শাস্তি প্ৰদান কৰে।
উল্লেখযোগ্য যে, ফাইনেল খেলখনৰ অন্তত দুয়োটা দলৰ খেলুৱৈ সকলে খেলপথাৰতে মাৰপিটৰ বাবে উদ্যত হৈছিল।
"পাঁচগৰাকী খেলুৱৈক আচৰণ বিধি উলংঘা কৰাৰ বাবে দোষী সাব্যস্ত কৰা হৈছে। এই খেলুৱৈ সকলৰ ওপৰত ধাৰা ২.২১ আৰু ভাৰতৰ ৰবি বিশ্নোইৰ ওপৰত ২.৫ ধাৰা উলংঘা কৰাৰ অভিযোগ উত্থাপন হৈছে," আই চি চিয়ে কয়।
এই নিষেধাজ্ঞা অনুসৰি খেলুৱৈ সকল এখন এদিনীয়া আন্তঃৰাষ্ট্ৰীয় বা এখন টি-২০ ১৯ বছৰ অনুৰ্ধ খেলত অংশ লোৱাৰ পৰা বঞ্চিত হ'ব পাৰে।
উল্লেখযোগ্য যে, ভাৰত আৰু বাংলাদেশী ক্ৰিকেটাৰ সকলে খেলপথাৰত কৰা ব্যৱহাৰৰ বাবে বিশ্বজুৰি সমালোচনাৰ সন্মুখিন হ'বলগীয়া হৈছে।
ভাৰতৰ প্ৰাক্তন তাৰকা বেটছমেন সুনীল গাভাস্কাৰে খেলপথাৰত খেলুৱৈৰ এনে ব্যৱহাৰ কেতিয়াও গ্ৰহণযোগ্য নহয় বুলি উল্লেখ কৰি ক্ৰিকেট ভদ্ৰ লোকৰ খেল সেয়ে খেলৰ মাজত ভদ্ৰতা বজাই ৰখাটো দৰকাৰ বুলি মন্তব্য কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
